Z A P I S N I K

sjednice Upravnog odbora HKSP

održanog dana 01.02.2023. online

Sastanku nazočni (online preko Google meet):

Alma Rovis Brandić, Danijela Perić, Nada Damjanović, Gordan Hosni, Toni Maglica, Sanja Risek, Katarina Sikirić Lukić, Iva Ramljak i Nives Butorajac Radiček,

Predloženi Dnevni red:

1. Organizacija ispita za potrebe priznavanja INO kvalifikacija

2. Izvješće o Konferencija KOKOSS u Vodicama, 23.-25.2.2023.

3. Osiguranje

4. Pravna podrška

5. Planiranje - Kampanje vezana uz nasilje

6. Planiranje redovne Skupštine u veljači

7. Razno

Dnevni red prihvaćen je jednoglasno.

1. Organizacija ispita za potrebe priznavanja INO kvalifikacija

Zavod za socijalni rad je dao odgovor da Komora može organizirati ispite te se istome pristupilo. U razgovoru je Dekan ERF-a predsjednici Komore podržao organizaciju ispita pri Komori.

1. Konferencija KOKOSS u Vodicama, 23.-25.2.2023.

Na konferenciju je prijavljeno oko 300 sudionika što znači da se iz kotizacija pokrivaju svi planirani troškovi. Pokrovitelj će biti MROSP, a ne vlada, što mi je žao, ali ok.

AZOO je dala podršku te je skup objavljen na stranicama, što je zaposlenima u obrazovanje važno. Očekuje se podrška MZo, ali i drugih ministarstava.

Pozvani plenarni predavač u ime HKSP je doc. dr. sc. Ivana Maurović koja će predstaviti longitudinalno istraživanje vezano uz interdisciplinarnu suradnju.

1. Osiguranje

Potpisana je višegodišnja polica osiguranja svih članova koja je prethodno poslana članovima UO. Teče od 1. Veljače 2023.

1. Pravna podrška – dogovorena je stalna pravna podrška s Brankom Budić, pravnicom u mirovini s dugogodišnjim profesionalnim iskustvom u MROSP-u.
2. Kampanja vezana uz nasilje

Sa suradnicom za PR definirano je da bi bilo najbolje pokrenuti kampanju vezanu uz stručni, sustavni pristupa problemu nasilja. Iako sdmo razmatrali ideju da bismo imali mjesečne teme, njezhina je preporuka da to bude kampanja koja bi trebala problem rhješavanja problema nasilja povezivati sa socijalnim pedagozima.

Početna pitanja su

- koji su problemi vezani uz nasilje (ne bismo smjeli nikoga prozivati)

- prema kome je usmjerena naša kampanja

- odakle bismo krenuli

Članovi UO će poslati svoje prijedloge u našu grupu na temelju kojih ćemo definirati odgovore.

4. Skupština - predložit ćemo predsjednici Skupštine da održimo Skupštinu 27.2.2023., nakon Konferencije

5. Razno – nije bilo prijedloga.